Malt lages ved å bløtlegge korn og så la det spire, før spiringen avbrytes ved at maltet tørkes. I såinnhuset står en ovn som kalles såinn, der maltet blir tørket. Ordet kommer fra keltisk , som også gjenfinnes i færøysk, hvor brukes mer alminnelig om en korntørke. Moderne såinner bygges av forskalingsstein. Man bygger vegger i firkant, ca 4 meter i bredden, 2 meter i dybden, og omtrent 1,80 meter høyt. På toppen legges planker som lokk, med en trekarm rundt, så maltet ikke skal falle ut. I plankene borres tusenvis av hull, der varme og røyk kommer opp, for å varme opp maltet som skal tørke, og sette røyksmak på det.